Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: követelményekrõl szóló 253/1997. (XII. 20.) Korm. rendelet (a továbbiakban: OTÉK) szerint kell meghatározni.
Paragraph Index: 194

4. Az épület megközelítésének, belsõ kialakításának sajátos igényei Akadálymentes az épített környezet akkor, ha annak kényelmes, biztonságos, önálló használata minden ember számára biztosított, ideértve azokat az egészségkárosodott embereket is, akiknek ehhez sajátos létesítményekre, eszközökre, illetve mûszaki megoldásokra van szükségük. 4.1. Megközelíthetõség A telepítéshez olyan területet kell kiválasztani, amelyet tömegközlekedési eszközzel, kevés átszállással, jól meg lehet közelíteni. Ügyelni kell a gyógypedagógiai intézmény közelében lévõ tömegközlekedési megállók megfelelõ kialakítására is. Az épülethez vezetõ útkeresztezõdésnél zebrás, hangjelzéssel kiegészített lámpás átkelési lehetõség a biztonságos a sérült tanulók számára. A gyalogút burkolatán mozgássérülteket és vakokat akadályozó burkolati hiba ne legyen. Indokolt a sérült gyermekek közlekedési biztonságát növelõ, jól látható jelzõtáblák, tájékoztató táblák elhelyezése az intézmény közelében. Legyen parkolási lehetõség az épület bejáratának közvetlen környezetében. A parkolótól az épület vízszintesen vagy enyhe lejtésû lejtõn közelíthetõ meg. Az épület elõtti járdán burkolatváltás, vezetõsáv segíti a látássérülteket, a bejárati ajtó elõtti rész lábbal tapinthatóan más burkolatú. 4.2. Bejárat Épületenként legalább egy akadálymentes bejáratnak kell lennie. Ha az épület bejáratánál lépcsõ van, akkor megfelelõen kialakított lejtõ és korlát építése is szükséges. 2,0—15,0 cm között elfogadható a 8%-os meredekségû lejtõ, 15,0 cm felett csak 5%-os lejtõ az elfogadható, és korlát is szükséges (70,0 cm és 95,0 cm magasságban), 50,0 cm felett pihenõ beépítése is kell, 150,0 cm feletti bejáratnál gépészeti megoldás ajánlatos. A bejárati ajtó lépcsõjénél megadott szélességet követõen mindkét oldalon szükséges korlátot (70,0 cm és 95,0 cm magasságban) elhelyezni a lejtõhöz hasonlóan. Az épület bejáratánál a küszöb ne okozzon akadályt (2,0 cm-ig nem szükséges akadálymentesíteni) a bejutásnál. A kerekesszékes közlekedésnél fontos, hogy az ajtók hogyan, merre nyílnak, megfelelõ szélesek (legalább 85,0 cm) legyenek. A megfelelõ tokméreten túl az ajtó nyitásához és csukásához is elegendõ helyet kell biztosítani a kerekesszékesek számára. Annyi hely kell (1150,0× 1200,0 mm), hogy a kerekesszékes lenyomhassa a kilincset úgy, hogy az ajtó nyitási ívén kívül maradva tudja felnyitni az ajtót. Kétszárnyú ajtó esetén aszimmetrikus ajtót kell tervezni, figyelembe véve a nyitás helyét, irányát. Az üvegajtó balesetveszélyes. Fontos a bejárati ajtó nyitószerkezetének (kilincs, forgógomb) magassága, és kézsérültek esetén a szerkezet könnyû mûködtethetõsége. 4.3. Tájékoztató jelzések Már az épület bejáratánál jelzõtáblákat, tájékoztató, útbaigazító jelzéseket kell felszerelni. (Többek között például az iskola tapintható térképét Braille-írással.) Az épületen belüli tájékozódást segítik a feliratok, formák, szimbólumok, fények, színek, anyagok, hangok. A formákat, szimbólumokat, színeket elsõsorban mozgás-, hallás- és értelmileg sérültek részére biztosítjuk, mint tájékozódást segítõ elemeket, de gyengénlátók, színtévesztõk számára is érzékelhetõ nagyságban, formában és színben kell elkészíteni. — Színtévesztõk számára az egymás melletti színek színtelítettségében és a világosságában a színek között legalább 30% eltérésnek kell lennie. — Gyengénlátók számára a nagyobb üvegezett felületeket fényvisszaverõ sávval kell kijelölni. A 20,0 cm széles sáv 100,0—200,0 cm magasság között legyen. A feliratok és jelképek méreteit a látástávolság függvényében kell meghatározni (a továbbiakban az OTÉK szerint). A tájékoztató táblákon jól olvasható, nagyméretû betûtípusokat kell használni. A feliratok, jelzések ne mosódjanak bele környezetükbe, üssenek el attól. A megvilágításuk legyen tükrözésmentes. A feliratokat és táblákat jól láthatóan, de a közlekedést nem zavarva kell elhelyezni. — Vakoknak és aliglátóknak hallható (jelzõhang, szöveg) és tapintható tájékoztatásra (Braille-írás, domború jelek, tapintható jelképek, felületváltások, szélek, kiemelkedõ elemek) van szükségük. — Hallássérültek számára a hangos információkat szöveggel, képpel, fénnyel kell kiegészíteni (pl. a szünetjelzõ csengõ mellett villogó fényjelzést is alkalmazni kell). 2002/60. szám — A mozgássérültek számára fontos helyeket, berendezéseket, eszközöket, melyek kerekesszékkel használhatóak, messzirõl, jól láthatóan jelölni kell a nemzetközileg elfogadott jelzéssel. A fent felsorolt tájékoztató, útbaigazító jelzéseket, táblákat alkalmazni kell az épület bejáratánál, az épületen belül kiemelten a folyosókon, közlekedõkben, lépcsõknél, tantermeknél, kiszolgáló helyiségek, illetve az illemhelycsoportok esetében. 4.4. Közlekedés az épületben Burkolatok: a burkolati tervezés jó lehetõséget biztosít a közlekedõk tájékoztatására. A padlóburkolatok felületi érdességének és az erõsen eltérõ színeknek nagyon fontos tájékoztató jelentése van a gyengénlátók, aliglátók és vakok számára. Gyengénlátók és vakok számára ajánlatos burkolatváltási és színjelölési lehetõségek: — a folyosói falak szakaszonként eltérõ színû festése, — lépcsõknél az elsõ lépcsõfok elõtt és az utolsó lépcsõfok után a burkolaton világossárga figyelmeztetõ csík, — érdesebb, színesebb burkolat elhelyezése lépcsõk, felvonók, bejáratok elõtt és akadályok környékén, — közlekedési utak vonalvezetését, a széleket és a veszélyes helyeket az eltérõ burkolattal érzékeltetjük, — kerti utak széleit szintugrással is (4,0—6,0 cm szintugrás az utak szélein) lehet jelezni, — a kerti utakat — vakok számára tájékozódást segítõ és gyakorló céllal, mozgássérültek számára az eltérõ burkolatokon történõ közlekedés elsajátítása céljából — szakaszonként változó felületû, érdességû, kialakítású utcai járdaburkolatokkal kell megépíteni. A balesetek megelõzése érdekében fogyatékos gyermekek által használt szabadtéri játékok, hinták, mászókák alatt és környékén a talajt esést tompító anyaggal (gumírozott felület stb.) kell biztosítani. 4.4.1. Az elõrehaladó mozgás akadálymentesítése Az ajtók, átjárók, közlekedõk olyan szélességûek és magasságúak legyenek, hogy mozgássérült és kerekesszékkel közlekedõ emberek is elakadás, beszorulás veszélye nélkül tudják használni. Nemcsak a kerekesszékkel közlekedõnek van nagyobb területigénye az elõrehaladáshoz, hanem az egyéb segédeszközzel (egy bot, két bot, két mankó, járókeret) közlekedõknek is, a segédeszköz használata és a mozgás jellege miatt. A talaj és a padlózat felületén a kerekesszékek a legkönnyebben akkor jutnak elõre, ha az kemény, szilárd és szabályos felületû. A puha, laza felületek, mint a bolyhos szõnyeg, a laza homok, a kavics, a zúzott kõ, a nedves agyag és a szabálytalan felületek, mint az utcai burkolatkõ, jelentõsen gátolják egy kerekesszék mozgását. A közlekedés helyigényei: A kerekesszék helyigénye (alapterület): 760,0× 1220,0 mm. A kerekesszék fordulási körének átmérõje: 1525,0 mm. A folyosó legkisebb szélessége egyirányú kerekesszékes közlekedésre: 915,0 mm. Kétirányú kerekesszékes közlekedés esetén a legkisebb szélesség 1525,0 mm, az ajánlott folyosószélesség: 2000,0 mm. A mankóval közlekedõ ember számára szükséges legkisebb szélességhez mindkét oldalon 15 cm biztonsági távolságot hozzá kell adni. Így a mankóval közlekedõ helyigényére: 1200,0× 1200,0 mm méretû területet kell figyelembe venni. A vakok közlekedéséhez legalább 1100,0 mm széles közlekedõ szükséges. A folyosók közlekedési sávjában kerülni kell a közlekedést akadályozó tárgyak, épületelemek elhelyezését. Az akadályok a vakok számára bottal akkor érzékelhetõek, ha az akadály a tapintható területre esik és nem magasabb 685,0 mm-nél. A 70,0 cm feletti kiálló tárgyakat, kinyúló részeket bottal nem érzékelik. Ezért a lehetõ legkevesebb akadály legyen a közlekedési utakon, mert a bot a kiálló tárgyak esetében kevés védelmet nyújt az elõrehaladáshoz. 4.4.2. A függõleges közlekedést segítõ eszközök A gyalogosútvonalak vezetésében amennyire csak lehetséges, el kell kerülni a szintkülönbségeket, ha mégsem sikerül, akkor azt felvonóval vagy lejtõvel kell áthidalni, könnyen járható lépcsõkkel kiegészítve. Az 1:20-nál kisebb lejtésû lejtõt mindenki képes használni, így ahhoz szükségtelen kiegészítõ lépcsõ. Ennél nagyobb lejtésû lejtõ esetén kiegészítõ lépcsõ és korlát is kell. A lejtõ emelkedési szöge attól függ, hogy mekkora magasságot kell áthidalni: 175,0 mm szintkülönbségig a lejtõ emelkedése legfeljebb 8%, 500,0 mm szintkülönbségig az emelkedés legfeljebb 5%. A felvonó alapterülete (1400,0 mm× 1100,0 mm) és teherbíróképessége legalább egy kerekesszékes ember és egy kísérõ szállítására legyen elegendõ. Az indítópult magassága a kerekesszékbõl elérhetõség miatt 110,0 cm. Az indítópult jelzései domborúak (a betûk és a számok kiemelkedésével) vagy besüllyesztéssel is érzékelhetõek, további lehetõség a Braille-kijelzés: domborított pontírásos tájékoztatás. Hangjelzéses (dallam vagy szöveges) tájékoztató is segítheti a használót indulásnál, az egyes szinteknél és megérkezésnél. Gyengénlátóknak a nagyobb méretû betûk, számok és a kezelõgomb legalább 30,0—40,0 mm átmérõjû, körkörös megvilágítása szükséges. Hallássérülteknek a számok, kiírások adnak tájékoztatást. A megfelelõ méretû és kialakítású felvonó fontossága mellett ügyelni kell a felvonó megfelelõ megközelíthetõségére és a felvonóajtó elõtti tér megfelelõ méretére. Lépcsõk esetében a lépcsõfokok ajánlott magassága 150,0—175,0 mm és mélysége 630,0 mm. Felfelé és lefelé haladáskor egyaránt fontos a korlátba kapaszkodás és a segítés lehetõsége. 2002/60. szám Korlátok: a folyosókon, a lépcsõkön a mozgássérültek közlekedését segítik (vakok esetén vezetõkorlátként) a megfelelõ magasságú, átmérõjû korlátok és a mozgássérültek számára használható pihenõülések. Vakok, aliglátók számára a lépcsõk melletti korlátok végén egy, két, három körbevéséssel jelezhetõ a szintek száma. A felnõttek és a gyermekek által használt korlátokra vonatkozó elõírások eltérõek az elhelyezés magassága és a korlát átmérõje szerint. 4—5 éves gyermekeknek 650,0 mm magasságban korlátot kell elhelyezni. 4—8 éves gyermekeknél a korlát átmérõje ne haladja meg a 32,0 mm-t, ami az engedélyezett legkisebb méret. 12 év feletti gyermekeknél se legyen a korlát átmérõje 45,0 mm-nél nagyobb, az elhelyezés magassága 700,0—950,0 mm. Kisebb gyermekeknél elhelyezhetõk függõleges csövek is, amelyek tetszõleges magasságban használhatók kapaszkodásra. Veszély esetére a mozgássérültek és vakok számára is biztonságos és megfelelõ jelzéssel ellátott menekülési útvonalak, valamint a hang- és fényjelzéssel ellátott riasztókészülékek elhelyezése szükséges. 4.5. Kapcsolók, jelzõk, használati eszközök kezelhetõsége A berendezések, kapcsolók, jelzõk mûködtetését úgy kell megtervezni és felszerelni, hogy azokat mindenki elérhesse, használatukhoz ne kelljen nagy erõfeszítés, és a rájuk vonatkozó használati utasítás legyen jól látható, tapintható és hallható is. A 900,0—1100,0 mm a megfelelõ magasságtartomány a kilincsek, villanykapcsolók, nyilvános telefonok és felvonók vezérlõtablóinak elhelyezésére. A 400,0—1300,0 mm a megfelelõ magasságtartomány ruhafogasok, könyvespolcok, dugaszoló aljzatok, mosdók elhelyezésére, így kerekesszékes személyek számára is elérhetõek. A látássérültek (vakok, aliglátók) számára viszont a „megszokott” magasság ad segítséget.

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes